*Si de Caucaso Indico scire vis, vide Paropamisum*
Caucasus e spatio cosmico visis
**Caucasus** (Graece Καύκασος; Armenice Կովկաս ; Atropatenice *Qafqaz* ; Georgice კავკასია ; Russice Кавказ) sunt montes et regio in Europa orientali et Asia occidentali. Praeclarus montium Caucasi est Ararat; summus mons Elbrus vocatur. Cuius culmen 5642 m supra maris aequor est, itaque est summus Europae mons.

Iugi Principalis a transitu Čučchuriensi despectus
Caucasus ad septentriones et orientem spectat ad Russiam ubi Ciscaucasia iacet. Ad meridiem et occidentem (in Transcaucasia) sitae sunt civitates Georgia, Armenia, Atropatene, et duae regiones quae civitates sui iuris non ab omnibus sed saltem a quibusdam habentur : Abascia atque Ossetia Meridionalis.

Vallis Ardonensis, quae iugum Silvosum dimidiat

Systemata montium et iuga Caucasica
-----------------------------------

Systemata montium duo Caucaso nomine coniunguntur: Caucasus Maior et Caucasus Minor. Caucasus Maior a Ponto Euxino (a regione Anapae urbis prope paeninsulam Tamanicam) ad mare Caspium (ad paeninsulam Abscheronicam) plus quam 1150 chm extensus, regionem totam inter maria patentem obstruit; is saepe *Caucasus* sine ulli elimationibus nominatur. 

Aquarum Acidarum urbis de iugo Pascuoso despectus
Caucaso Maiore medio iugum altissimum tollitur, quod iugum Principale (vel saepe *iugum divortii aquarum*, nonnunquam et *Caucasus Magnus*) appellatur. Montes Caucasi altissimi iugi Principalis partes sunt. Tria iuga non tam alta a iugo Principali septentrionem versus sita sunt: haec sunt iugum Scopulosum, iugum Silvosum et iugum Pascuosum. Inter iugum Principale et iugum Scopulosum partes iugi Lateralis sitae sunt; iugum Laterale non est iugum continuum, sed potius bracchiorum systema, sed cacumina Caucasi altissima (Elbrus, Dychtau, Koštantau, Casbekius) hic sita sunt.

Omnia iuga Caucasi Maioris in zonas tres dividuntur: 

* Caucasus Occidentalis (a Ponto Euxino ad pedes montis Elbrus),
* Caucasus Medius (a monte Elbrus ad Casbekium), ubi Dychtau et murus Bezengiensis altissimi siti sunt, et
* Caucasus Orientalis (a Casbekio ad Mare Caspium).

Aragatz mons super Alexandropolim urbem tollitur
Caucasus Minor (olim saepe Anticaucasus) in Georgia, Armenia et Atropatene situs, systema iugorum perplexa est. Iugum Lichense Caucasum Maiorem et Caucasum Minorem coniungit. Aragatz (olim "Alaghez") mons Armeniae 4090 m altitudinis, est cacumen Caucasi Minoris alltissimum,

Notae
-----

1. ↑  Attestatio nominis Latini: Mela 1,15,2; Ov. met. 2,224; 8,798 (Caucason, Acc.); Hor. carm. 1,22,7; attestatio recentior: C. Pfahler: Ius Georgicum Regni Hungariae (1820)
2. ↑  Russice *Лесистый хр.*
3. ↑  Russice *Пастбищный хр.*
4. ↑  Cf. binomen *Gagea bezengiensis* et *Czerek Bezengiensis* flumen (Index plantarum herbarii florae URSS, vol. XXV, 1986, p. 24.
5. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Лихский хр.*.
6. ↑  Norae Zabinkovae et Moysis Kirpicznikov *Nomina physico-geographica principalia URSS* s.v. *Арагац*.

Nexus interni
-------------

* Ciscaucasia
* Prometheus
* Reservatum Caucasicum
* Transcaucasia

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Caucasum** spectant (Caucasus, Caucasus mountains). |

|  |  |
| --- | --- |
|  | **Situs geographici et historici:** *Locus*: 42°30′0″N 45°0′0″E • *GeoNames* • *Digital Atlas of the Roman Empire* • Pleiades • Store norske Lexikon • Большая российская энциклопедия |

* Situs interretialis de Caucaso **(Russice)**